open-index/open-wikipedia-markdown huggingface dataset:
Olav Leif Moen

**Olav Leif Moen** (født 14. januar 1887 i Trondhjem, død 11. mai 1951 i Ås i Akershus) var Norges første professor i landskapsarkitektur. 

## Liv og virke
### Bakgrunn
Moen ble født i Trondhjem, men vokste opp i Surnadal. Etter fullført gartnerutdanning var han fem år i planteskole- og anleggsgartnerfirmaer i Danmark, Tyskland og Sveits. Han ble opptatt ved Norges landbrukshøyskole (NLH) i 1916 og var ferdig cand.hort. 1918.

### Landskapsarkitektur
Landskapsarkitektur – *Landscape Architecture* – ble formet som en strukturert disiplin i siste del av 19. århundre i USA. Norge har Europas eldste lærested for høyere utdanning i landskapsarkitektur, med en lærestol etablert i 1919. Olav L. Moen ble utnevnt til dosent i hagekunst ved NLH 1921 som den den første dosent i hagekunst ved Norges landbrukshøyskole. Han ble professor fra 1938. 

Olav L. Moen tegnet mange hager og parker i løpet av sin karriere, og fram til ca. 1930 ble disse holdt i en klar nyklassisistisk stil med klar geometri og tydelige proporsjoner. 

Olav L. Moen var den mest sentrale landskapsarkitekten i Norge i første halvdel av 1900-tallet. Han var ansvarlig for parken ved Norges landbrukshøgskole (i dag kalt Universitetet for miljø- og biovitenskap - UMB) fra 1921. Han designet og ledet en ombygging og utvidelse av denne parken på 1920- og 30-tallet. Moens stil og arkitektoniske prinsipper, binder de sentrale delene av den historiske parken sammen. Det sentrale parkrommet, Storeplenen, er et tyngepunkt; her stråler akser og siktelinjer ut i flere retninger, og opplevelsen av parken berikes av en rekke detaljer som murer, staudebed og fontener, både ved Storeplenen og i de tilstøtende parkrom.

Han var en særlig opptatt av offentlige parker som et velferdsgode, som bruksanlegg av største betydning for trivsel og helse.

Nok en merkesak for Olav L. Moen var å få gjennomslag for at hager og utearealer i boligområder ikke var overflødige restarealer, men en viktig del av bolig- og oppvekstmiljøet.

Olav Leif Moen er far til arkitekten Leif Olav Moen.

## Referanser


## Eksterne lenker
* Om Olav Leif Moen, fra *[[Norsk biografisk leksikon]]*
Høyhastighetsvei

**Høyhastighetsvei** vil i henhold til reguleringsplanforslag fra  Statens vegvesen si at det er en avkjørselsfri vei bygd for 90&nbsp;km/t. Kryss skal være planskilte.

Lærebøker for førerkort klasse A og B beskriver høyhastighetsvei som en vei der tillatt hastighet er 60&nbsp;km/t eller høyere og sidevegene har vikeplikt.

Et mål i Statens vegvesens læreplan for opplæringen til førerkort klasse B er at eleven skal «ha presis kjøreteknikk på høyhastighetsvei».

## Se også
* Autobahn

## Referanser
Bliss-instituttet

**Bliss-instituttet** er et teater, museum og nasjonalt kunstråd i Belize City. Museet har blant annet ei rekke gjenstander fra mayabyen Caracol. Instituttet er oppkalt etter Baron Bliss. Bygninga sto ferdig i 1955.

## Eksterne lenker
* 
*  History of the Bliss Center hos Institute of Creative Arts
*  Bliss Institute hos EasyViajar
Baron Bliss

**Henry Edward Ernest Victor Bliss** (født 16. februar 1869, død 9. mars 1926), kjent som **Baron Bliss**, var en britisk reisende som testamenterte to millioner amerikanske dollar til et fond til støtte for innbyggerne i den daværende kolonien Britisk Honduras, nå Belize. 9. mars blir markert årlig som Baron Bliss-dagen i Belize.

I Belize City ligger Bliss-instituttet, Bliss sykepleierskole og flere andre helsetjenester, i tillegg til Baron Bliss-fyret og en omkringliggende park som blei bygd som et monument til ære for Bliss.

## Referanser


## Eksterne lenker
* Baron Bliss-dagen hos San Pedro Sun
Victoria Peak (Belize)

**Victoria Peak** er det nest høyeste fjellet i Belize. Det strekker seg 1120 meter over havet, og ligger i fjellkjeden Mayafjella. Det høyeste fjellet i Belize, 4 meter høyere, Doyle's Delight ligger 57 kilometer sørvest for Victoria Peak.

Den første ekspedisjonen til området Victoria Peak ligger i ble ledet av guvernør Roger Goldworthy i 1888. Dette ble fulgt av ekspedisjoner i 1927 og 1928 som døpte fjelltoppen Victoria Peak etter dronning Victoria, siden det ble antatt at det var den største fjelltoppen i Britisk Honduras.

## Referanser
Torres Paseo Colón

**Torres Paseo Colón** er to høyhus i Costa Ricas hovedstad San José. De er landets to høyeste bygninger, med en høyde på henholdsvis 101,4 og 98,2 meter.

Bygningene ligger langs Paseo Colón, som de har fått navnet sitt fra, på høyde med Calle 28. De har henholdsvis 29 og 27 etasjer. Den første (og laveste) bygninga sto ferdig i 2013, og den andre i 2015. Til sammen dekker de et areal på rundt 54&nbsp;000 m². Bygningskomplekset inneholder blant annet et utendørs svømmebasseng, et boblebad, et treningssenter og en løpebane.

Torres Paseo Colón ble oppført og eies av selskapet Grupo Inmobiliario del Parque.

## Referanser


## Eksterne lenker
*
John Vigen

**John Jensen Vigen** (1870–1933) var en norsk kommunepolitiker og gårdbruker på Ytterøy.

Han var sønn av Jens Vigen og Henriette Forberg. Han giftet seg i 1898 med sin tremenning Kristianne Guldahl, datter av ordfører og overstiger ved Ytterøy kobberverk John Guldahl og hustru Ingeborg Sandstad. Kristiannes bror var fylkesmann Halvor Bachke Guldahl.

Han drev landhandel i Verdal fra 1895 til 1915 og overtok så Vestre Værås på Ytterøy etter sine foreldre. Han var også kasserer ved dampysteriet.

Vigen var medlem av Verdal herredsstyre og formannskap 1911–1915, som representant for Riksmålspartiet (Høyre). Han var medlem av Ytterøy herredsstyre 1920–1922 og 1929–1931. Han var Ytterøys ordfører 1929–1931; han avløste og ble etterfulgt av sin bror Sofus Vigen.

John Vigen har blitt regnet til både Høyre og Frisinnede Venstre, men var valgt på en grendeliste. Mellom 1927 og 1930 var han valgt inn i fellesstyret for Høyre og Frisinnede Venstre i Nord-Trøndelag, som i 1933 ble Nord-Trøndelag Høyre.

## Referanser
Nørregaard

**Nørregaard** er en norsk slekt med dansk opprinnelse. Flere medlemmer har vært offiserer.

## Personer
*Asta Nørregaard, maler
*Hans Jacob Nørregaard, oberst
*Benjamin Wegner Nørregaard, krigskorrespondent
*Harald Nørregaard, høyesterettsadvokat
Kristian Rothaug

**Kristian Andresen Rothaug** (født 10. september 1883 i Strinda, død 15. november 1962 samme sted) var en norsk smelteverksarbeider og politiker (Ap). Han var Meråkers ordfører 1926–1937.

Han var fabrikkarbeider 1899–1904, maskinist fra 1904 og senere arbeidsformann ved Meraker smelteverk i Kopperå. Rothaug ble fagorganisert og medlem av Arbeiderpartiet i 1907. Han var medlem av Norsk Kjemisk Industriarbeiderforbunds hovedstyre fra 1924, styremedlem i AS Arbeider-Avisen fra 1924, formann i Trøndelag faglige samorganisasjon (LO) 1926–1927, formann i Kopperå arbeidsmannsforening, formann i Meråker arbeiderparti, formann i Inntrøndelag arbeiderparti og medlem av Arbeiderpartiets landskommuneutvalg. Rothaug var medlem av Meråker herredsstyre fra 1914, fra 1926 til 1937 som ordfører. Han var også vararepresentant til Stortinget fra Nord-Trøndelag.

## Referanser
Vannerme

**Vannerme** () er en viktig del av mange av draktene i tradisjonell kinesisk opera. 

Ermene er av et hvitt stykke stoff som er påsydd nederst på de egentlige ermene og normalt henger ned fra dem. 

Vannermene tjener til å kunne uttrykke følelser og handlinger klarere. Bruken av dette virkemiddelet er en viktig del av utdannelsen av skuespillerne. 

## Eksterne lenker
* About Cantonese Opera: Costumes
Kalimantan Selatan

**Kalimantan Selatan** eller **Sør-Kalimantan** er en av Indonesias provinser. Den ligger på sørspissen av den indonesiske delen av Borneo. Provinsen grenser mot Makassarstredet i øst, Javasjøen i sør og provinsene Kalimantan Timur og Kalimantan Tengah i nord og vest.

## Referanser


## Eksterne lenker
*
Sapodilla Cayes

**Sapodilla Cayes** (spansk: *Cayos Zapotillos*, *Cayos Sapodilla* eller *Cayos Sapote*) er en ubebodd atoll i Hondurasbukta. Atollen kontrolleres av Belize, men gjøres også krav på av Guatemala og Honduras. Det guatemalanske kravet er del av Guatemalas krav på Belize.

Belize har siden 1996 satt av atollen og et 15&nbsp;618 hektar stort område rundt atollen som marinereservat.

## Referanser
Karl Jensen-Hjell

**Karl Jensen-Hjell** (født 1862, død 1888) var en norsk kunstmaler. 

Han studerte i Oslo og i München. 

I 1886 hadde han studieopphold i Italia og i Paris. 

Jensen-Hjell tilhørte kretsen omkring Edvard Munch og Munch portretterte han i et maleri som var Munchs bidrag til Høstutstillingen i Kristiania i 1885.

Han malte fint studerte landskaper og interiører, som «Ved Vinduet», i Nasjonalgalleriets eie. 

Karl Jensen-Hjell døde av tæring (tuberkulose) i 1888, bare 26 år gammel. 

## Referanser


## Litteratur
* Næss, Atle (2004): *Munch : en biografi*, Gyldendal, ISBN 82-05-30554-4

## Eksterne lenker
* 
* Karl Jensen-Hjell i Norsk kunstnerleksikon
Morococha

**Morococha** er distriktshovedstaden i Morococha-distriktet i Yauli-provinsen i Peru.

## Eksterne lenker
* Flytter folk for å flytte fjell
Köfte

**Köfte** (på gresk kalles det *keftos*) er godt krydrete, ofte litt avlange, tyrkiske kjøttboller laget av kjøttdeig. Bollene serveres ofte sammen med cacık eller tzatziki. 

En spesiell variant er *çiğ köfte* (norsk: «rå köfte»), som også kan lages vegetabilsk, der kjøttdeig blandes med bulgur og vanligvis med litt sterkere krydder og pepper enn vanlig köfte. Denne serveres med ayran og ulike typer salatblader. Det er vanlig å rulle rå köfte i salatbladene før man spiser dem.

Andre typer köfte er utbredt også andre steder i Midtøsten, samt i Pakistan.

## Ulike typer köfte
* Besmeç
* Islama köfte
* Akçaabat köftesi
* Biga köftesi
* İskeçe köfte 
* İçli köfte 
* İnegöl köfte
* İzmir köfte 
* Odun köfte 
* Mercimek köftesi 
* Sulu köfte / Misket köfte
* Kadınbudu köfte
* Çiğ köfte 
* İskenderun köfte 
* Adana köfte
* Tire köfte
* Muğla köftesi
* Mengen köfte 
* Sucuk köfte
* Yayla köfte 
* Fındık köfte
* Şiş köfte
* Dalyan köfte
* Terbiyeli köfte
* Ekşili köfte
* Saray köfte
* Rosto köfte
* Satır köfte
* İslim köfte
* Cızbız köfte
* Birlik köfte
* Akhisar köfte
* Diyar köfte
* Bandırma köfte
* Sultanahmet köftesi
* Tekirdağ köftesi
* Yalıköy köftesi
* Piraziz köftesi
* Hasanpaşa köftesi

## Referanser
Belize-orkanen 1931

**Belize-orkanen 1931** var en svært ødeleggende kategori 4-orkan som traff Belize City 10. september 1931. Selv om den var svakere enn Orkanen Hattie i 1961, forårsaket den større skader og etterlot rundt 1500 omkomne. Det er den verste naturkatastrofen i Belizes historie.

## Referanser
BLNO 2011/12

**[[BLNO]] 2011/12** var det øverste nivået i norsk basketball for menn 2012/13-sesongen.  vant ligaen foran  og .

## Tabellen

## Eksterne lenker
*
Michael Herman Løvenskiold

**Michael Herman lensbaron Løvenskiold** (født 15. november 1751 på Aggersvold, død 9. april 1807 på Løvenborg) var en dansk amtmann og godseier.

## Biografi
Han var sønn av konferenseråd, lensbaron Severin Leopoldus Løvenskiold (død 1776) og Magdalene Charlotte Hedevig Numsen (død 1795). I 1772 ble han juridisk kandidat, 1774 auskultant i Rentekammeret, 1781 amtmann i Holbæk amt, 1783 også i Kalundborg, Sæbygård og Dragsholm amter. Han førte dessuten oppsyn med krongodset i  Odsherred og var medlem av Hoverikommisjonen av 1795.

I 1774 ble han kammerherre, og den 18. mai samme år, ektet han i Slottskirken i København Frederikke Juliane Marie komtesse Knuth (død 1804), datter av geheimekonferensråd Eggert Christopher Knuth. Med henne fikk han sønnene Carl Severin Christian (død 1831) til Løvenborg i Danmark, og Eggert Christopher (1788–1861) til Ulefos Jernværk  og Holden hovedgård i Norge.

I 1803 ble han ridder av Dannebrog, og allerede året etter, ble han avskjediget som amtmann. Han døde i 1807 på Løvenborg, som han hadde arvet etter faren, og ble begravet i Nørre Jernløse.

## Ettermæle
Han skal ha vært en dygtig amtmann, hvor han som embetsmann og godsbesitter viste levende interesse for gjennomføringen av landboreformene. På sine egne gods brukte han egne midler til utskiftningen (nyfordelingen) av landsbruksjord og til å bygge stengjerder for bøndene. Han innkjøpte også førsteklasses såkorn og kløverfrø, samt tok seg av skoleundervisning for vanlige folks barn.

## Referanser
Salomon Gjør

**Salomon Gjør** (født 1742, død 1806) var en dansk-norsk rektor og skolemann. 

Gjør var født i København og ble student i 1762. Han tok filosofisk eksamen 1763 og en magistergrad i filologi 1785. Gjør var hører ved Roskilde Katedralskole fra 1770-1788. Rektor ved Katedralskolen i Kristiansand fra 1789. Hans forfatterskap omfatter i tillegg til et par latinske disputaser noen innbydelsesskrifter til katedralskolen i Kristiansand, forfattet på latin, samt kongelige ærestaler.

## Verker
* *Tale i Andledning af Hans Kongelige Højheds Kron-Printsens, Formæhling, Paa Indtogs-Dagen den 14de September holden i Christian-sands Latinske Skole* (Chr. sand, 1790)
* *De vera docentium discentiumque ad se invicem ratione, mutuisque inde ductis officiis : prolusio scholastica* (Chr. sand, 1790)
* *De Vestigis solemnis Juvenum in litteris præsertim Explorationis, apud Græcos & Romanos obviis* (Chr. sand, 1790)
* *De deluctu ingeniorum : prolucio* (Chr. sand, 1791)
* *De Ratione explorandi ingenia Pythagorae qvondam usitata breviter proludit* (Chr. sand, 1795)
* *In Leges Servii Tullii etiam regibus servandas apud Tacit* (Chr. sand, 1795)
* *Tale paa Kongens Fødsels-Dag den 29de Januarii 1796, holden i Christiansands Latin-Skole* (Chr. sand, 1796)
* *De institutione puerili veterum Græcorum sc. et Romanorum* (Chr. Sand, 1798)
Folkeaksjonen mot giftutslipp i Bøkfjorden

**Folkeaksjonen mot giftutslipp i Bøkfjorden** er en organisasjon som er blitt omtalt av NRK og Dagbladet. Den fikk Venstres miljøpris i 2011.

Foreningen ledes av Bernt Nilsen. I 2010 sa han at «– Vi reagerer først og fremst på bruken av lilaflot. Stoffet er etsende og kreftfremkallende, sier Nilsen.»

## Kjemikalier i gruvedrift
Naturvernforbundet og **Folkeaksjonen mot giftutslipp i Bøkfjorden** etterlyste en giftrapport skrevet av Norsk institutt for vannforskning (NIVA) om kjemikaliet Lilaflot D 817 flere ganger, før de fikk den i mai 2011 - etter at 
Sydvaranger Gruve allerede hadde mottatt den i oktober 2010.

## Referanser


## Se også
*Bøkfjorden
Anna Jebsens Minde

**Anna Jebsens Minde** er et barnehjem stiftet i Bergen i 1866. Institusjonen var drevet privat fram til 1980, da Hordaland fylkeskommune tok over driften. Fra 1987 har barnehjemmet vært i drift under navnet Bønesskogen Barnehjem - Anna Jebsens Minde, på Bønes.

## Historie
Initiativet til opprettelsen av barnehjemmet Anna Jebsens Minde, kom fra borgerskapets kvinner, blant andre Anna Jebsen, konen til konsul Peder Jebsen. Konsulen forærte dessuten en eiendom til barnehjemmet. Selve etableringen var et samarbeid mellom kirken, fremtredende embetsmenn og velstående kjøpmenn. Barnehjemmets første lokaler var på Krohnengen, fra 1870 i Strandgaten, og fra 1912 i Kalfarveien 83. I statuttene fra 1871 står det at pikebarn har fortrinnsrett foran guttebarn. Alderen på barna var 2–18 år.

## Arkiv
Noe arkivmateriale etter Anna Jebsens Minde blir oppbevart ved Hordaland fylkesarkiv. Barnevernet i Bergen sendte barn til denne institusjonen, og derfor kan opplysninger som vedtak om plassering av barn, finnes i arkivene etter barnevernsnemnder og sosialkontorer. I de kommunale arkivene vil det også kunne finnes opplysninger om bygningsforhold, drift, tilsyn og annet.

## Eksterne lenker
* Anna Jebsens Minde - oppslagsverket oVe, artikkel av  Åsta Vadset, Bergen Byarkiv.
*Stiftelsen Anna Jebsens Minde - nettside for søknad om stønad
Mundo Maya internasjonale lufthavn

**Mundo Maya internasjonale lufthavn** , tidligere **Flores internasjonale lufthavn**, er en internasjonal lufthavn som betjener byen Flores i det guatemalanske departementet Petén.

## Flyselskaper og destinasjoner

## Eksterne lenker
*
Dragetronen

**Dragetronen** er en fremfor alt vestlig betegnelse på den gamle keiserlige myndighet i Kina. Uttrykket har i og for seg en rot i den virkelighet at keiseren hadde en trone, og at den kunne kalle dragetronen og derved gav keisermakten en overnaturlig, guddommelig aura. Men selve bruken av ordet *Dragetronen* som synonym for den kinesiske keisermakt har ikke vært utbredt på kinesisk.

## Referanser
Sarah Utterback

**Sarah Utterback** (født 12. januar 1982) er en amerikansk skuespiller som blant annet er kjent for sin rolle som Olivia Harper i dramaserien *[[Grey's Anatomy]]*.

## Referanser


## Eksterne lenker
* Sarah Utterback på TV.com
*
Statens personadressregister

**Statens personadressregister** (**SPAR**) er et svensk statlig folkeregister. Registeret ivaretas av forvaltningsorganet Statens personadressregisternämnd, som har gitt oppgaven med å drifte registeret til EDB Business Partner.

I SPAR står følgende folkeregisteropplysninger:

* navn 
* personnummer
* adresse
* folkeregistrert bosted
* fødested
* statsborgerskap
* make eller foresatte (for barn under 18 år)
* avregistrering på grunn av dødsfall eller annen grunn

Opplysningene selges til virksomheter som retter seg mot direktereklame. Man kan få en sperre mot dette ved å skriftlig henvende seg til Statens personadressregisternämnd. Sperren er gyldig til man aktivt hever den, og den «følger med» dersom man flytter. 

## Referanser


## Eksterne lenker
*
Askviknes barnehjem

**Askviknes barnehjem** var et barnehjem etablert i 1900 av Norsk misjon blant hjemløse. Barnehjemmet lå i Os kommune i Hordaland, og hadde plass til 25 barn. Barnehjemmet var for omstreiferbarn, frivillig overlatt av foreldrene, eller plassert av vergerådene. Opptaksalderen var under 4 år. Askviknes var det første barnehjemmet Norsk Misjon blant hjemløse etablerte.

Eiendommen eies i dag av Bjørnafjorden Kommune som har ansvar for drift og tilsyn.

## Bakgrunn
Presten Jacob Walnum (1851–1925) stiftet i 1893 en komité for det frivillige arbeidet for omstreifere. I 1897 stiftet han Foreningen til motarbeidelse av omstreifervesenet. Denne endret navn i 1922 til Den norske omstreifermisjonen, og i 1935 kom ett nytt navneskifte til Norsk misjon blant hjemløse.

## Historie
Fra 1897 og helt fram til 1989 delegerte staten ansvaret for myndighetenes politikk overfor taterne til denne private misjonsforeningen. De drev både skoler, barnehjem og arbeidskolonier. Den mest kjente var Svanviken arbeidskoloni på Nordmøre. Med støtte i Vergerådsloven av 1896, Løsgjengerloven av 1900, og den nye Straffeloven av 1902, tok «Norsk misjon blant hjemløse» til sammen rundt 1500 barn fra foreldrene. Dette handlet om mellom en tredjedel og en fjerdedel av alle taterbarn født mellom 1900 og 1960, som organisasjonen kjente til. Barnehjemmet var i drift som barnehjem i perioden 1900-1953. Foreningen til motarbeidelse av omstreifervesenet stod som eiere. Eiendommen ble overdratt til Hordaland fylkeskommune i 1954, og Fylkeskommunen tok institusjonen i bruk til pleiehjem innen psykiatri.

Bygningen ble i 2012 fredet som kulturminne.

## Arkiv
Bergen byarkiv oppbevarer en opptaksprotokoll for Askviknes Barnehjem fra årene 1899-1953, A-7614. Det kan se ut som om resten av barnehjemmets arkiv er gått tapt. Ved Riksarkivet oppbevares noe korrespondanse mellom barnehjemmet og Norsk Misjon blant hjemløse. Barnevernet i Bergen sendte barn til denne institusjonen. I de kommunale arkivene kan det derfor finnes opplysninger om vedtak om plassering av barn i arkivene etter barnevernsnemnder og sosialkontorer.

## Referanser


## Eksterne lenker
* Askviknes Barnehjem - oppslagsverket oVe, artikkel av Edna Olaug, Bergen Byarkiv.
* De båtreisende - Romanifolket som reiste sjøveien
* Askviknes Voksenpsykiatriske senter 
*
SPAR (andre betydninger)

**SPAR** kan vise til:

* SPAR, nederlandsk butikkjede
* Statens personadressregister, svensk statlig folkeregister
* Spar (♠), en av de fire fargene i en kortstokk
* Spar Kjøp, norsk postordreforetak
* Spar-plattform, offshoreplattform som består av en forankret sylinder med dekk på toppen.
Hugh Scallan

**Hugh Scallan** (født 8. september 1851 i Rathmines, Dublin i Irland som *John Aloysius Scallan*; død 6. mai 1928 i Sianfu (Xi'an) i Kina), best kjent som *padre Hugo*, var en irsk katolsk Kinamisjonær og botaniker tilhørende fransiskanerordenen.

## Liv og virke
John Aloysius Scallan ble utdannet i Irland og Frankrike og ble den 30. mai 1874 novise i fransiskanerordenen i den belgiske by Tielt. Han tok ordensnavnet Hugh. Den 10. april 1882 ble Scallan presteviet i Liège og ble sendt til fransiskanerklosteret i Gorton. Så ble han assistensrektor i Manchester, og i april 1886 ble han sendt til Sianfu i provinsen Shaanxi i Kina zog. Her samlet han frø og sporer og planteprøver som han sendte til Royal Botanic Gardens i Kew. Hunder sine botaniske ekskursjoner ble han av og til ledsaget av den italienske botaniker og misjonær Giuseppe Giraldi (1848–1901).

Under bokseropprøret i 1900 ble Scallan nesten drept av en antikristen mobb. 

## Oppkallinger
I 1905 navngav William Botting Hemsley en roseart som *[[Rosa hugonis]]* og 1908 navngav Oldfield Thomas *[[Mesechinus hughi]]* i hans ære.

## Litteratur
* E. Charles Nelson, 1988: «Of Rosa Hugonis and Father Hugh», i: *Curtis's Botanical Magazine*, 5(1), s. 39-43. 
* Bo Beolens, Michael Watkins und Michael Grayson: *The Eponym Dictionary of Mammals*. Johns Hopkins University Press, 2009, ISBN 978-080-189-304-9, s. 199
* Hunt Institute for Botanical Documentation: *Huntia Yearbook of Botanical and Horticultural Bibliography*. Hunt Botanical Library, Carnegie Institute of Technology, 1993, s. 14

## Eksterne lenker
* JSTOR
Giacomo Carissimi

**Giacomo Carissimi** (1605–1674) var en innflytelsesrik  italiensk komponist fra romerskolens tidligbarokke periode.

## Liv
Bortsett fra at faren var bøkker er lite er kjent om Carissimis tidlige liv. I 1624 ble han kapellmester i Assisi, og i 1628 ved *[[Pontificium Collegium Germanicum et Hungaricum de Urbe|Collegium Germanicums]]* *Sant'Apollinare*-basilika. Han ble presteviet i 1637.

Til tross for flere jobbtilbud, deriblant om å bli Claudio Monteverdis etterfølger i den prestisjefylte posten som kapellmester ved Markuskirken i Venezia, ble Carissimi værende i sin relativt beskjedne stilling livet ut. Det ser ikke ut til at han reiste utenfor Italia.

I 1686 beskrev etterfølgeren ham som «svært nøysom privat, svært imøtekommende mot sine venner og bekjentskaper, høyreist, mager og med en tendens til melankoli.»

## Virke
I Carissimis tid som komponist ble kirkemusikkens gjennomslagskraft svekket til fordel for den verdslige musikken. Da han startet karrieren var musikklivet dominert av kirkemusikken til tidlige generasjoner innen romerskolen, eksempelvis Palestrina, men da karrieren gikk mot slutten var operatiske former og verdslig instrumentalmusikk allestedsnærværende. Carissimi deltok selv aktivt i denne musikkhistoriske nyorienteringen ved å introdusere gjennomgripende nyvinninger i nesten samtlige av tidens musikkformer.

På det verdslige området utformet Carissimi kantaten, arien og duetten på en så kyndig måte at hele den videre utviklingen av disse formene bygde på hans ideer. Spesielt gjelder dette resitativet, som fikk stor betydning for utviklingen av den dramatiske musikken. En annen av komponistens hovedfortjenester er at han preget kirkemusikken med den nye stilen. Han satte musikk til en rekke bibelhistorier i kantateform, og gjennom et uttrykksfullt tonespråk med bildeskapende virkning som gjorde det mulig å utelate scenisk handling, blant annet oppnådd ved å kombinere akkompagnert solosang med ekspressive korpartier, skapte han grunnlaget for det senere bibelske oratoriet.

Carissimi var en betydelig lærer, med en innflytelse som strakte seg langt opp i Frankrike og Tyskland. Det er dokumentert at Philipp Jakob Baudrexel, Antonio Cesti og Marc-Antoine Charpentier studerte hos Carissimi. Formodentlig gjorde Alessandro Scarlatti det også.

## Verk i utvalg
;Oratorier

* *Historia di Jephte*
* *Baltazar*
* *Jonas*
* *Judicium Salomonis*
* *Ars cantandi*
* *Historia Divitis*
* *Dives Malus*
* *Historia di Job*
* *Vanitas Vanitatum*
* *Oratorio della SS Vergine*

## Noter

## Referanser


## Litteratur
* Hugh Chisholm (red.): «Carissimi, Giacomo», *Encyclopædia Britannica 5*,  11. utgave 1911. Cambridge University Press. 

## Eksterne lenker
* 
* 
*  Giacomo Carissimi Society
* 
*
TVM (skøytelag)

**TVM** er et profflag i hurtigløp på skøyter i Nederland. Laget het **Sanex** i perioden (1995–2000). Blant annet er Sven Kramer med i dette laget.

## Eksterne lenker
*
1. divisjon håndball for kvinner 2011/12

**[[1. divisjon håndball for kvinner]] 2011/12** var det neste øverste nivået i norsk kvinnehåndball sesongen 2011-12.

## Tabellen

## Kvalifisering til [[Eliteserien i håndball for kvinner 2012/13|Eliteserien 2012/13]]





## Eksterne lenker
* 1. divisjon håndball for kvinner 2011/12
La Aurora internasjonale lufthavn

**La Aurora internasjonale lufthavn**  er en internasjonal lufthavn som betjener Guatemala by i Guatemala. Den ligger 6,4 kilometer sør for sentrum av Guatemala by og 25&nbsp;km fra Antigua Guatemala. Flyplassen administreres av Dirección General de Aeronáutica Civil.

## Flyselskaper og destinasjoner

### Fraktselskaper

## Eksterne lenker
* 
*
Niemann

**Niemann**, eller **Nieman**, er et vanlig navn og kan vise til:

*Christian Niemann Rosenkilde - dansk skuespiller 
*Gunda Niemann-Stirnemann - tidligere tysk skøyteløper

Navn på bygninger:
*Gunda Niemann-Stirnemann Halle - en skøytehall i Tyskland

## Se også
* Naumann
* Neumann, Neuman, Newman
* Herkommer (Herkomer)
Chimaltenango (departement)

**Chimaltenango** er et av Guatemalas 22 departementer. Det grenser i nord til El Quiché og Baja Verapaz, i øst til Guatemala og Sacatepéquez, i sør til Escuintla og Suchitepéquez, og i vest til Sololá. Departementets hovedstad heter også Chimaltenango. Offisielle språk i departementet er spansk og kakchikel.

## Administrativ inndeling
Chimaltenango er delt inn i seksten kommuner:

## Referanser


## Eksterne lenker
* Viajeaguatemala: Chimaltenango (Besøkt 16. desember 2012)
* Kommuner (kart) (Besøkt 16. desember 2012)
Amarula

**Amarula** er en sørafrikansk likør med 17% alkohol.

Likøren er basert på frukten til Marulatreet (Sclerocarya birrea), også kalt «elefanttre». Frukten er rik på C-vitaminer og antioksidanter. Elefanter er kjent for å spise frukten, derav kallenavnet på treet og elefantlogoen på likørflaskene. 

Amarula inneholder fløte, og har en fruktig, karamell-aktig smak.

Amarula ble først lansert i 1983, og har blitt solgt av *Southern Liqueur Company of South Africa* siden september 1989. Amarula vant gullmedalje i 2006 *San Francisco World Spirits Competition*.

## Referanser
Hendrik van Gent

**Hendrik van Gent** (født 1900, død 29. mars 1947 i Amsterdam) var en nederlandsk astronom.

Han flyttet til Sør-Afrika i 1928 for å observere den sørlige himmelen ved Leiden Southern Station og Union Observatory i Johannesburg. Han tok en doktorgrad ved Universitetet i Leiden i 1931. Han studerte variable stjerner, og oppdaget også en rekke asteroider og kometer. Nedslagskrateret Van Gent på månens bakside og asteroiden 1666 van Gent er oppkalt etter ham.

## Referanser


## Kilder
* J.H. Oort, "In Memoriam Dr. H. van Gent", *Hemel en Dampkring: Orgaan van de Nederlandse Vereniging voor Weer- en Sterrenkunde*, **45** (1947), 159-160.
* W.H. van den Bos, "In Memoriam Dr. Hendrik van Gent", ''Monthly Notes of the Astronomical Society of South Africa'', '''6''' (1947), 34-35.
Nina Kristiansen

**Åse Nina Kristiansen** (født 27. juni 1962 på Steinberg i Buskerud) er journalist i nettavisa ''forskning.no''. Fra 2007 til 2022 var hun ansvarlig redaktør og daglig leder i *[[forskning.no]]*. 

Nina Kristiansen har utdannelse i medievitenskap på hovedfagsnivå fra Universitetet i Oslo (UiO). Hun har vært forkvinne i Kvinnefronten, registrerings- og avdelingsleder ved  Dokumentasjonsprosjektet, Universitetenes databaser for språk og kultur ved Universitetet i Oslo og ledet også KILDEN informasjonssenter for kjønnsforskning fra 1998 til 2007. Hun overtok redaktørjobben i forskning.no i 2007, etter forskningsjournalist Erik Tunstad.

I 2014 redigerte hun boka *Hvorfor ser du aldri babyduer?* med 80 svar fra «Spør en forsker»-spørrespalten på forskning.no.  

I 2015 ga hun ut boka *Forskningsjournalistikk - en innføring* sammen med journalist Ingrid Spilde. 

I 2016 ble hun kåret til årets fagpresseredaktør for å ha «bygd opp fagpressetidsskriftet sitt til å bli landets viktigste og mest kjente innenfor sin nisje».

I 2020 ble forskning.no kåret til årets fagblad av Fagpressen. Juryen uttalte: «Koronakrisen har lært oss mye, ikke minst betydningen av å dyrke fakta, ettergå fakta, granske kilder, fremelske det kritiske. I det hele tatt; forsøke å finne noen faste holdepunkter for vurderinger og beslutninger. Alt dette vet vi jo, men det kommer så tydelig frem når så mye står på spill, slik det har gjort dette året. Kveldens og årets vinner er tuftet på forutsetningen om det solid funderte. De dyrker det nærmest 24/7.»

I 2021 ble hun kåret til Årets meningsbærer av Oslo Redaktørforening. Juryen uttalte: «Redaktøren  i forskning.no, Nina Kristiansen, har i over et tiår bygd en solid posisjon på utvikling av forskningsjournalistikk og forskningsformidling. Både på eget nettsted og i eksterne kanaler tør hun kritisere andre medier for slett og lemfeldig omgang med forskning og forskningsjournalistikk.»

## Bibliografi
* Nina Kristiansen *Hvorfor ser du aldri babyduer? 80 vitenskapelige svar på livets små og store spørsmål* 2014 ISBN 9788248915737
* Nina Kristiansen og Ingrid Spilde *forskningsjournalistikk - en innføring*, Cappelen Damm 2015 ISBN 9788202447816

## Referanser
Adi Keyh (distrikt)

**Kilder** er et distrikt i regionen Debub i det sørlige i Eritrea. Hovedstaden er Adi Keyh.

## Kilder
*Awate.com: Martyr Statistics
Rødberg kraftverk

**Rødberg kraftverk** er et norsk vannkraftverk som utnytter deler av fallet (minstevannføringen) mellom Rødbergdammen og Norefjorden. Kraftverket ligger i nærheten av Rødberg sentrum i Nore og Uvdal kommune i Buskerud.

Kraftverket har en installert effekt på 3,2 MW
fra en francisturbin og en midlere årsproduksjon på 15 GWh.

Kraftverket er en del av kraftverksgruppen Nore og eies av Statkraft.

## Referanser




## Kilder
* 
* NVE vannkraftdatabase
* Statkraft
Mai Ayni (distrikt)

**Mai Ayni** er distrikt i Sør i det sørlige i Eritrea. Hovedstaden er Mai Ayni.

## Kilder
*Awate.com: Martyr Statistics
Xerox Star

**Xerox Star**, også kalt **Star**, offisielt kjent som **Xerox 8010 Information System**, var en arbeidsstasjon som ble lansert av Xerox Corporation i 1981. Den var det første kommersielle systemet som inkorporerte ulike teknologier som idag er vanlige i personlige datamaskiner, deriblant skjerm med rastergrafikk, et vindus-basert grafisk brukergrensesnitt, ikoner, mapper, datamus med to knapper, Ethernet datanett, filservere, printservere og E-post.

Navnet «Star» refererte bare til programvare for *office automation*. Arbeidsstasjonene ble også solgt sammen med programvare basert på LISP og Smalltalk.
Olav Nilssen

**Olav Nilssen** (født 1937) er en norsk programleder, redaktør og programdirektør i NRK Radio.

Etter examen artium i 1956, var han journalist i *[[Mannskapsavisa]]*, journalist og redaktør i AUFs blad *[[Praksis|Fritt Slag]]* og journalist i *[[Sunnmøre Arbeideravis]]*. Fra 1964 til 1975 arbeidet han i NRK som journalist og redaksjonssekretær i *[[Dagsnytt]]*. Nilssen ledet blant annet radioens direktesending under månelandingen med Apollo 11, sammen med Willy Olsen. 

Fra 1975 til 1982 var han redaktør i *[[Arbeiderbladet]]*. Deretter gikk ferden tilbake til NRK hvor han ledet Tekst-TV-redaksjonen fra starten i 1983. Han var programredaktør i 1987-1988, konstituert kringkastingssjef i 1989 og assisterende kringkastingssjef fra 1990 til 1997.

Nilssen gikk av med pensjon i 2001.

## Referanser
Lorenzo Vaccaro

**Lorenzo Vaccaro** (1655–1706) var en italiensk skulptør fra senbarokken. 

Vaccaro var sønn av en advokat, gikk i lære hos Cosimo Fanzago og Dionisio Lazzari og var en nær venn av Francesco Solimena. Han ble myrdet ved Torre del Greco i august 1706.

Vaccaros arbeider er holdt i en formalisert, tilbakeholdt stil.

Sønnen Domenico Antonio Vaccaro var også skulptør. Giuseppe Laguidara var elev av Vaccaro.

## Referanser


## Litteratur
* «A Bozzetto by Lorenzo Vaccaro», Andrew Ciechanowiecki, *The Burlington Magazine* (1979) s. 250-253
*
U-God

**Lamont Jody Hawkins** (født 11. november 1970), best kjent som **U-God**, er en amerikansk rapper og medlem av hiphop-gruppen Wu-Tang Clan.

## Referanser


## Eksterne lenker
* 
* 
*
Jørn Jensen

**Jørn Jensen** er navnet til flere personer:

* Jørn Jensen (forfatter) - dansk barnebokforfatter
* Jørn Erik Jensen - norsk musiker, radioprogramleder og kringkastingsleder
* Jørn Jensen (programmerer) - dansk programmerer
Bleikmyrklegg

**Bleikmyrklegg** (*Pedicularis lapponica*) er en flerårig, halvparasittisk urt i myrkleggslekta, under snylterotfamilien.

Den er lav med en stiv, litt håret stilk som kan bli opptil 20&nbsp;cm høy. Bladene er glatte og grovtannete og har ofte en mørkegrønn eller brunaktig farge. Blomstene er gulhvite og har en sterk, roselignende duft. Fargen gjør at den ikke kan forveksles med de andre myrkleggartene i Norge. Planten vokser på heier og tørre rabber, opptil 1700&nbsp;moh. i Jotunheimen. Den har snylterøtter som kobler seg til rotsystemet på andre planter. Vanlige verter er dvergbjørk og blåbær.

Arten er utbredt i Arktis, Den skandinaviske fjellkjede og i fjellene i Øst-Sibir og Mongolia. I Norge er den ganske vanlig i de fleste fjellområder fra Tinn og Vinje til Nordkapp, men mangler i de vestligste fjellene.

## Kilder
* 
* 
* 
* 
* 

## Eksterne lenker

* 
* Kristins flora — Bleikmyrklegg
Giro d’Italia 2013

**Giro d'Italia 2013** var den 96. utgaven av Giro d'Italia og ble arrangert fra 4. til 26. mai 2013. Rittet startet i Napoli og ble avsluttet i Brescia. Vincenzo Nibali var en av de største favorittene til å vinne og han innfridde. Han vant klart foran Rigoberto Urán og Cadel Evans. Nibali tok også med seg to etappeseire på ferden. Mark Cavendish vant fem etapper og poengtrøya. Stefano Pirazzi vant klatretrøya og Carlos Betancur vant ungdomstrøya etter en lang og spennende duell med Rafał Majka.

Den første uken av rittet ble preget av kraftig regnvær, noe som bidro til at sammenlagtkanoner som Bradley Wiggins og fjorårsvinner Ryder Hesjedal fikk kostbare sekunder i sekken. Begge trakk seg etter den 12. etappen på grunn av sykdom. Også den siste uken av rittet ble preget av dårlig vær. Denne gangen var det snø, både den 15. etappen til Col du Galibier og den 20. etappen til Tre Cime di Lavaredo ble amputert, den sistnevte veldig mye. Den 19. etappen til Val Martello ble avlyst. Dette skulle være kongeetappen, før den siste stigningen til Val Martello skulle rytterne opp Passo dello Stelvio. Arrangøren prøvde først å gjøre om etappen til å kjøre kun den siste stigningen, men på grunn av det kraftige snøværet ikke ble bedre besluttet de å avlyse hele etappen.

## Deltagere
:*Se også: [[Liste over utøvere i Giro d'Italia 2013]]*

For første gang siden 2008 var det ingen nordmenn med i rittet.

Favorittene til å vinne sammenlagt var Bradley Wiggins (vinner av forrige sesongs Tour de France), Vincenzo Nibali, Ivan Basso, Ryder Hesjedal (vinner av forrige sesongs Giro d'Italia), Samuel Sánchez, Robert Gesink, Cadel Evans og Michele Scarponi. Basso kom aldri til start på grunn av en cyste og Wiggins og Hesjedal gav seg pga. sykdom etter tolv etapper.

## Etapper

## Trøyene dag for dag

## Resultater
### Sammenlagt

### Poengtrøya

### Klatretrøya

### Ungdomstrøya

### Lagkonkurransen

## Referanser


## Eksterne lenker
* 
*  Offisiell side
Telenor Cup

**Telenor Cup** kan vise til:

* Norgesmesterskapet i fotball for jenter 19 år
* Norgesmesterskapet i fotball for gutter 19 år
* Norgesmesterskapet i fotball for jenter 16 år
* Norgesmesterskapet i fotball for gutter 16 år
Den mähriske port

**Den mähriske port** (tsjekkisk: *Moravská brána*) er et lavt pass mellom Karpatene og Sudetene i Tsjekkia, 310 moh. Passet ligger på vannskillet mellom elvene Morava i sør og Oder i nord. Det er således en del av vannskillet mellom Donau på den ene side og elvene som renner ut i Østersjøen og Nordsjøen på den annen side. Den mähriske port ligger nært det laveste punktet på dette vannskillet. Passet ligger 3 km nordøst for byen Hranice na Moravě.

Den mähriske port har siden oldtiden vært en naturlig del av handelsveier mellom middelhavslandene og Østersjøen. I dag går jernbanen mellom Mähren og Schlesien gjennom passet.

## Referanser


## Eksterne lenker
*
Helge Solem

**Helge Solem** (født 9. november 1935 på Ørland, død 5. juni 2003 i Levanger) var en norsk politiker (KrF) og skolemann.

Han vokste opp på Grande på Ørland, i en familie knyttet til misjonen. Han gikk Orkdal landsgymnas og deretter Levanger lærerskole. Han tok også mellomfag i engelsk ved Norges lærerhøgskole i Trondheim. Han arbeidet først i skolen, så fra 1971 som opplæringsleder for Trøndelag i Trygdeetaten.

Han var medlem av Levanger kommunestyre og formannskap 1980–1983 og leder i Levanger skolestyre 1980–1983. Han gikk deretter inn i fylkespolitikken som medlem av Nord-Trøndelag fylkesting 1984–1995, medlem av fylkesskolestyret 1984–1995 og en tid medlem av fylkesutvalget. Han var formann i Nord-Trøndelag KrF 1983–1984 og 1995–1998. Solem var blant drivkreftene bak både samarbeidet mellom Kristelig Folkeparti, Arbeiderpartiet og Høyre i fylkestinget og nominasjonen av Arne Lyngstad til Stortinget i 1997.

## Referanser
Bartonella

**Bartonella** er en gram-negativ bakterie. Minst 25 former for bartonellabakterier er nå kjent, hvorav minst 12 til 14 er antatt å kunne gi sykdom hos mennesker. Frem til 1992 var kun to bartonellabakterier kjent for å kunne gi sykdom hos mennesker.

## Smitte
### Katteklorfeber
*Bartonella henselae* er også kjent som katteklorfeber, og kan smitte fra katter til mennesker – i sjeldnere tilfeller også fra hunder til mennesker.

### Skyttergravsfeber
*Bartonella quintana* er også kjent som skyttergravsfeber, og tok trolig liv av over én million soldater i Europa under første verdenskrig. Den kan smitte ved menneskelus.

### Infeksjon etter bitt fra hjortelusflue
Også i deler av Norge er det de senere år blitt påvist *Bartonella schoenbuchensis* i hjortelusflue *Lipoptena cervi*. Det er meldt om kløende utslett etter at mennesker er bitt av hjortelusflue; per 2022 beskriver Folkehelseinstituttet dette slik:«Hjortelusflua kan stikke mennesker, men det skjer ikke ofte. Noen sier de merker stikket godt, andre sier de ikke merker noe i det hele tatt. Noen kan få opphovning og kløe. Fra utlandet kjennes en reaksjon hos noen der stikket etter tre dager utvikler seg til en hard, rød kul. Stikkstedet kan klø intenst i 14-20 dager, i ekstreme tilfeller kan den kløende kulen vare i ett år (---).».

### Andre infeksjoner
De senere år har imidlertid forskere blitt klar over at 12 til 14 typer Bartonella kan gi sykdom hos mennesker. Ulike typer Bartonella er påvist også i flått og blodsugende insekter i utlandet. Om det finnes Bartonellabakterier i flere norske flått og insekter og om den i så fall eventuelt kan smitte mennesker er ukjent og ikke påvist.

## Diagnose
Diagnose kan være vanskelig av flere årsaker. Det er typisk kun i bruk serologitester for to typer Bartonella, *henselae* og *quintana*. Ifølge professor Breitschwerdt er det mange tilfeller av falske negative serologitester. For å fange opp flere typer Bartonella samt øke sensitiviteten har professor Breitschwerdt jobbet med å utvikle optimale dyrkingsmedium for Bartonellabakterier. PCR er også tatt i bruk ved enkelte laboratorier.

Enkelte studier tyder på at Bartonella muligens kan feildiagnostiseres både som *[[Borrelia]] burgdorferi* (Lymes sykdom/Borreliose) og Multippel sklerose (MS). Mer forskning er nødvendig for å avklare i hvilken grad ulike former for Bartonella kan skape sykdom hos mennesker.

## Referanser


## Eksterne lenker
* 
* Bartonella Infection Associated With Rheumatoid Illnesses in Humans
Liste over byer i Guatemala

Dette er en **liste over byer i Guatemala**. Listen inneholder byer og befolkede steder i Guatemala som hadde 10&nbsp;000 eller flere innbyggere ved folketellingen i 2002.

## Referanser
Adele Lærum Duus

**Adele Lærum Duus** (født 10. desember 1974) er en norsk litteraturformidler, skuespiller og forfatter. 

Adele Lærum Duus studerte litteraturvitenskap ved Universitetet i Bergen (UiB) der hun ble uteksaminert som cand. philol. i 2003. Hun har siden arbeidet blant annet med teater og barnelitteratur og som litteraturkritiker i barnebokkritikk.no. Adele Lærum Duus debuterte litterært med barneboka *Oldefars ulveskinnspels* sammen med illustratør Elisabeth Moseng på Mangschou forlag i 2012. Hun har også turnert i regi av Den kulturelle skolesekken med en figurteaterforestilling med samme tittel.

Adele Lærum Duus bor i Bergen.

## Bibliografi
* *Oldefars ulveskinnspels*, barnebok, Mangschou forlag (2012) 
* *Farfars bombekrater*, barnebok, Mangschou forlag (2015) 
* *Modig som Mitwa*, fagbok, Fagbokforlaget (2016)
**Farmors kongehus,* barnebok, Mangschou forlag (2018)

## Referanser


## Kilder
* Presentasjon av Adele Duus i Forfatterkatalogen på Forfattersentrums nettsider

## Eksterne lenker
* Nettsider for Adele Lærum Duus' teater- og litteraturformidlingsfirma
Chiquimula (departement)

**Chiquimula** er et departement i det sørøstlige Guatemala. Det grenser til departementet Zacapa i nord, til Honduras i øst, til El Salvador og til departementet Jutiapa i sør og til departementet Jalapa i vest. Departementets hovedstad er byen Chiquimula.

## Administrativ inndeling
Departementet er delt inn i følgende 11 kommuner:

## Referanser


## Eksterne lenker
* Guatemala: Regiones administrativas
* Nettsiden
El Progreso

**El Progreso** er et departement i det sentrale Guatemala. Det grenser til departementene Alta Verapaz og Baja Verapaz i nord, til Zacapa og Jalapa i øst, til Jalapa og Guatemala i sør og til Guatemala og Baja Verapaz i vest. Departementets hovedstad er byen Guastatoya.

## Administrativ inndeling
Departementet er delt inn i følgende 8 kommuner:

## Referanser


## Eksterne lenker
* Guatemala: Regiones administrativas
* El Progreso
Escuintla (departement)

**Escuintla** er et departement i det sørlige Guatemala. Det grenser til departementene Chimaltenango, Sacatepéquez og Guatemala i nord, til Santa Rosa i øst, til Stillehavet i sør og til Suchitepéquez i vest og nordvest. Departementets hovedstad er byen Escuintla.

## Administrativ inndeling
Departementet er delt inn i følgende 13 kommuner:

## Referanser


## Eksterne lenker
* Guatemala: Regiones administrativas
* Escuintla
* Kommuner i Escuintla
Det Centrale Virksomhedsregister

**Det Centrale Virksomhedsregister** (**CVR**) inneholder informasjon og data om danske virksomheter. Det er tale om en lang rekke forskjellige typer av virksomheter: aksjeselskaper, anpartsselskaper, interessentskaper, enkeltpersonforetak, kommandittselskaper med videre.

Virksomhetene i CVR har alle et CVR-nummer, som er et nummer svarende til CPR-nummeret for dansker. Det er ikke alle virksomheter i Danmark som er registrert i CVR med et CVR-nummer, eksempelvis er firmaer med en omsetning på under 50&nbsp;000 kroner (2011) ikke forpliktet til å la seg registrere.

CVR inneholder opplysninger om selve virksomheten som juridisk person samt dens produksjonsenheter (*P-enheter*). For visse virksomhetsformer (i særdeleshet aksjeselskaper og anpartsselskaper) finnes informasjon om regnskaper, fakta og rapporter om virksomheten og de personer som leder den.

Cvr.dk er CVRs hjemmeside og det er fra denne side at offentligheten kan fremsøke virksomhetsopplysninger. Cvr.dk eies og drives av Erhvervsstyrelsen og gir adgang til informasjoner om danske virksomheter og selskaper, som fastsatt ved lov om Det Centrale Virksomhedsregister. For visse virksomhetsformer – i særdeleshet aksjeselskaper og anpartsselskaper – kan man finne og kjøpe ytterligere informasjon: regnskaper, fakta og rapporter om virksomheten og de personer som leder den. Det er videre mulig å abonnere på virksomheter, så man mottar en melding per e-post for eksempel ved offentliggjørelse av regnskaper.

## Eksterne lenker
*
CVR

**CVR** kan vise til:

*Det Centrale Virksomhedsregister i Danmark
*Cockpit Voice Recorder, se taleregistrator
*Combat Vehicle Reconnaissance, se CVR(T)
Bygnings- og Boligregisteret

**Bygnings- og Boligregistret** (**BBR**) er et register som inneholder opplysninger om eiendommer og bygninger i Danmark. Et av hovedformålene med registeret var – og er stadig – å kunne gi opplysninger til eiendomsvurderingsmyndigheten i forbindelse med eiendomsbeskatning. Registeret ble opprettet 1977–1978. For den alminnelige borger betød opprettelsen at det ikke lengre var nødvendig å utfylle spørreskjemaer om boligforhold i forbindelse med folke- og boligtellinger.

BBR hører til de såkalte «grunndata» og det er planlagt at BBRs data gjøres offentlig tilgjengelig  medio 2013.

## Referanser


## Eksterne lenker
*
Ekspektansebrev

**Ekspektansebrev** var et kongelig brev med løfte om et embete, enten et bestemt embete eller et mer generelt løfte. Skikken med slike brev oppstod ved pavehoffet fra 1300-tallet, og ble tatt i bruk i den dansk-norske sentralforvaltning etter reformasjonen. Man kunne oppnå slike brev gjennom spesielle fortjenester, gode forbindelser, gjennom å betale for det eller gjennom faktisk å inneha stillingen (eksempelvis en kapellan kunne oppnå ekspektansebrev på embetet som sogneprest; dvs. et løfte om å få embetet når det ble ledig).

## Litteratur
*Norsk historisk leksikon
Jalapa (departement)

**Jalapa** er et departement i det sørøstlige Guatemala. Det grenser til departementene El Progreso og Zacapa i nord, til Chiquimula i øst, til Jutiapa og Santa Rosa i sør og til Suchitepéquez i vest. Departementets hovedstad er byen Jalapa.

## Administrativ inndeling
Departementet er delt inn i følgende 7 kommuner:

## Referanser
Jarosław Fojut

**Jarosław Fojut** (født 17. oktober 1987 i Legionowo) er en polsk fotballspiller.

## Klubbkarriere
Som ung spilte Fojut for klubbene Legionovia Legionowo, Darzbór Szczecinek og MSP Szamotuły i hjemlandet Polen.

### Bolton
Fojut kom til Bolton Wanderers i 2004, og fikk sin a-lagsdebut der i FA-cupens tredje runde mot Watford FC i 2006. Premier League-debuten fikk han senere samme år mot Portsmouth FC. Totalt fikk han fire kamper for førstelaget, og ble dessuten kaptein for reservelaget til klubben.

### Luton (lån)
Den 31. august 2007 ble Fojut lånt ut til Luton Town som da spilte i League One, og han spilte 16 kamper for klubben.

### Stockport (lån)
Etter å ha gjennomgått en brokkoperasjon sommeren 2008 ble han 31. oktober lånt ut til Stockport County, også de en League One-klubb. Her spilte han tre kamper.

### Śląsk Wrocław
Den 11. februar 2009 signerte Fojut en tre og et halvt års kontrakt med polske Śląsk Wrocław hvor han spilte 58 kamper fram til april 2012. I februar 2012 hadde Fojut signert en intensjonsavtale med skotske Celtic FC om å gjennomføre en overgang til klubben til sesongstart høsten 2012, men denne overgangen ble kansellert på grunn av en kneskade.

### Tromsø
Den 11. desember 2012 ble det kjent at Fojut var i Tromsø for å forhandle med Tromsø IL om en overgang dit, og klubben bekreftet 21. desember samme år at de hadde kommet til enighet med spilleren om en kontrakt med 2,5 års varighet.

## Referanser


## Eksterne lenker
* 
* Jarosław Fojut (90minut.pl)
Marita Verón-saken

**Marita Verón-saken** handler om en argentinsk kvinne som ble kidnappet i 2002 da hun var 23 år. Hun antas å ha blitt kidnappet for deretter å bli tvunget til prostitusjon. Den 8. februar 2012 ble det startet en rettssak i San Miguel de Tucumán i Argentina. Syv menn og seks kvinner er tiltalt for å ha bortført Verón. Rettssaken varte i 3 måneder og endte med frikjennelse den 12 Desember 2012. 

Dommerne i saken ble senere tatt ut for riksrett, og i Desember 2013 ble 10 av de 13 anklagde dømt for kidnapping og seksuell utnyttelse av Marita.

Hun er datter av Susana Trimarco, som etter forsvinningen har blitt tildelt USAs utenriksdepartements pris «Modige kvinner», overrakt av Hillary Clinton.

Referanser

## Eksterne lenker
* 
*
BIOT

**BIOT** eller **Biot** kan vise til:

* British Indian Ocean Territory, det britiske territoriet i Indiahavet
* Biot (Alpes-Maritimes), fransk kommune